มีผื่นขึ้นที่คอครับ เม็ดเล็กๆคล้ายกับพริกไทย จะเห็นชัดเวเลาร้อนๆ จับผิวดูมันไม่เรียบเนียนเป็นเม็ดเล็กๆ ที่ใต้คอปัญหาที่2 คอดำ ผมสูง165 แต่น้ำหนักตอนนี้คือ 80 คอดำเกิดจากการที่น้ำหนักเพิ่มขึ้นไหมครับ สามารถทาแป้งเย็นที่คอได้ไหมครับ จะทำให้คอดำกว่าเดิมไหมครับ
สวัสดีค่ะ การมีผื่นเป็นเม็ดแดงๆเล็กๆขึ้นที่รอบคอ เป็นมากขึ้นเวลาอากาศร้อนดังรูปแนบนั้น อาจจะเป็นผดร้อนจากการระคายของผิวหนังจากการโดนเหงื่อ ซึ่งมักเกิดในผู้ที่มีผื่นภูมิแพ้ผิวหนังอยู่เดิมได้ สาเหตุอื่นๆเช่น ผื่นแพ้จากการสัมผัสสารที่ก่อให้เกิดการแพ้หรือการระคายเคือง ผื่นแพ้แดด (พบได้น้อย) การถูกแมลงกัด เป็นผื่นจากการแพ้อาหารหรือยาบางชนิด แต่มักขึ้นที่ตามลำตัวและแขนขา 2 ข้างเท่าๆกันด้วย การติดเชื้อแบคทีเรียที่ผิวหนัง (แต่นึกถึงน้อยจากรูป)เบื้องต้นหลีกเลี่ยงปัจจัยกระตุ้นที่ทำให้มีอาการ ถ้าคันมาก สามารถรับประทานยาแก้คันกลุ่มต้านฮิสตามีนได้ ไม่ไปแกะเกาบริเวณที่เป็น ใช้น้ำเปล่าสะอาดล้างภายนอกได้ ไม่แนะนำการทาแป้งเย็น เพราะจะทำให้ผิวยิ่งแห้ง และจะยิ่งคันหรือระคายเคืองจากสิ่งแวดล้อมภายนอกมากขึ้นได้อีก ควรใช้ครีมบำรุงทาให้ความชุ่มชื้นทาบางๆบริเวณที่ผิวดูแห้งหรือลอกและถ้าอาการเป็นมาก คันเยอะ ผื่นลุกลาม ควรไปพบแพทย์เพื่อตรวจร่างกายจริง และถ้าแพทย์ไม่นึกถึงการติดเชื้อที่ผิวหนัง คือถ้าเป็นอาการอักเสบของผิวหนัง สามารถใช้สเตียรอย์ทาบางๆเฉพาะที่ในระยะเวลาสั้นๆได้